Fanii nu au uitat de un moment controversat din cazul Simona Halep. Este vorba despre momentul în care Serena Williams a transmis un mesaj neașteptat în ziua de septembrie 2023. Se întâmpla după ce a fost făcut public verdictul suspendării pentru patru ani, venit din partea ITIA.
Fanii nu au uitat de momentul în care Serena Williams o critica pe Simona Halep
Serena Williams a postat un mesaj neașteptat în trecut, când a lăsat de înțeles că și-ar dori ca titlul pierdut în fața româncei la Wimbledon 2019 să-i revină.
"8 este o cifră mai bună", spunea americanca la momentul respectiv.
Fanii au taxat-o pe americancă și în acel moment pentru reacție. Un nou val de critici a venit și după ce Tribunalul de Arbitraj Sportiv (TAS) i-a redus suspendarea de la patru ani la nouă luni.
Mulți au scris pe X că sportiva din SUA trebuie să-și ceară scuze, după ce s-a dovedit că Halep este nevinovată.
"În caz că ai ratat, Halep este nevinovată", "9 este chiar mai bun", "Nu e niciodată prea târziu să-ți ceri iertare", "7 este un număr mai bun pentru tine, ar trebui să-ți ceri scuze", sunt doar câteva dintre reacții.
Firicel Tomai consideră corect verdictul final al TAS
În altă ordine de idei, primul antrenor de tenis al Simonei Halep consideră corect verdictul final al TAS. Firicel Tomai a subliniat că s-a făcut dreptate, din punct de vedere moral. Sportiva a pierdut nouă luni în mod nejustificat din cauza întârzierii procesului la TAS.
În alte cazuri, procesele au durat opt luni, iar sportivii au primit o suspendare de doar nouă luni și au putut să continue să joace, spre deosebire de ea, unde procesul a fost foarte îndelungat.
"Mi se pare o treabă corectă şi oamenii ăia au înţeles conjunctura în care a evoluat această afacere, situaţie neplăcută pentru Simona şi pentru tenisul românesc. Pe undeva, moral, în primul rând, s-a făcut dreptate. A pierdut 9 luni degeaba pentru că s-a prelungit treaba la TAS. Alţii au fost depistaţi, a durat 8-9 luni procesul, s-a dat suspendarea de 9 luni şi au putut să joace", a declarat primul antrenor de tenis al Simonei Halep pentru Fanatik.